F1: Η Ταινία

Το ***F1: Η Ταινία*** (πρωτότυπος τίτλος: ***F1***) είναι Αμερικανική αθλητική δραματική ταινία του 2025, σε σκηνοθεσία του Τζόζεφ Κοσίνσκι και σενάριο του Έχρεν Κρούγκερ. Στην ταινία πρωταγωνιστεί ο Μπραντ Πιτ στον ρόλο του Σόνι Χέιζ, ενός οδηγού της Φόρμουλα 1, που επιστρέφει στην ενεργό δράση 30 χρόνια μετά για να σώσει την ομάδα αουτσάιντερ των πρώην συναθλητών του, την APXGP, από την κατάρρευση. Επίσης σε δευτερεύοντες ρόλους εμφανίζονται οι Ντάμσον Ίντιρς, Κέρι Κόντον, Τομπάιας Μένζις και Χαβιέρ Μπαρδέμ.

Η ανάπτυξη της ταινίας ξεκίνησε τον Δεκέμβριο του 2021 με τους Πιτ, Κοσίνσκι, Κρούγκερ και τον παραγωγό Τζέρι Μπρούκενχάιμερ να συμμετέχουν. Οι τελευταίοι τρεις είχαν ήδη συνεργαστεί προηγουμένως στο *[[Top Gun: Maverick]]* (2022). Τα υπόλοιπα μέλη του καστ ανακοινώθηκαν στις αρχές του 2023, πριν την έναρξη των γυρισμάτων στο Silverstone τον Ιούλιο. Επίσης, πραγματοποιήθηκαν γυρίσματα κατά την διάρκεια του σαββατοκύριακου του Γκραν Πρι των Παγκόσμιων πρωταθλημάτων Φόρμουλα 1 2023 και του 2024, με την συνεργασία της FIA, την διοικούσα αρχή της F1. Οι σκηνές των αγώνων βασίστηκαν σε α αληθινούς αγώνες, με πραγαμτικές ομάδες και οδηγούς να εμφανίζονται καθόλη την διάρκεια της ταινίας, συμπεριλαμβανομένου και του Λιούις Χάμιλτον, ο οποίος ήταν και πραγωγός της ταινίας. Ο Χανς Ζίμερ έγραψε την μουσική της ταινίας, ενώ διάφοροι καλλιτέχνες συμμετείχαν στα τραγούδια της ταινίας.

Το *F1: Η Ταινία* έκανε πρεμιέρα στο θέατρο Radio City Music Hall στις 16 Ιουνίου 2025, και κυκλοφόρησε στις Ηνωμένες Πολιτείες από την Warner Bros. Pictures στις 27 Ιουνίου. Η ταινία έλαβε θετικές σχόλια από τους κριτικούς και μέτρια αποδοχή από τα μέσα ενημέρωσης του μηχανοκίνητου αθλητισμού. Συγκέντρωσε $623 εκατομμύρια παγκοσμίως έναντι προϋπολογισμού $200-300 εκατομμυρίων, με αποτέλεσμα να γίνει η ένατη ταινία με τις μεγαλύτερες εισπράξεις του 2025, η πιο εμπορική ταινία σχετικά με αγώνες αυτοκινήτων, η πιο εμπορική ταινία της Apple Studios και η πιο εμπορική ταινία στην καριέρα του Πιτ. Παράλληλα με τα θετικά σχόλια που έλαβε από τους κριτικούς, το Εθνικο Συμβούλιο Κριτικών Κινηματογράφου την ονόμασε ως μία από τις δέκα καλύτερες ταινίες της χρονιάς. Έλαβε τέσσερις υποψηφιότητες στα 98α Βραβεία Όσκαρ, συμπεριλαμβανομένου και Καλύτερης Ταινίας, και κέρδισε αρκετά βραβεία αναμεσά τους και Καλύτερου Ήχου στα 98α Βραβεία Όσκαρ, στα 31α Critics' Choice Awards και στα 79α Βραβεία BAFTA.

## Πλοκή
Ο γερασμένος, πρώην παιδί-θαύμα της Formula One (F1), Σόνι Χέιζ έχει περάσει τα τελευταία 30 χρόνια ζώντας ως οδηγός πορς ενοικίαση, μετά από ένα ατύχημα που τελείωσε την καριέρα του στο Ισπανικό Γκραν Πρι του 1993 που τον άφησε με το βάρος του να ζει με την αποτυχία να φτάσει στο πλήρες των δυνατοτήτων του. Αφού κερδίζει τον αγώνα 24 Hours of Daytona, τον πλησιάζει ο πρώην συναθλητής του, Ρούμπεν Σερβάντες, ιδιοκτήτης της ομάδας APXGP της F1, που του ζητάει να γίνει ο δεύτερος οδηγός του. Ο Ρούμπεν εξηγεί ότι αν η APXGP δεν κερδίσει ένα από τα εννιά εναπομείναντα Grands Prix της σεζόν, οι επενδυτές του θα πουλήσουν την ομάδα. Ο Σόνι συμφωνεί, διστακτικά, αφού ο Ρούμπεν επιμένει ότι η νίκη θα αποδείξει ότι είναι ο "καλύτερος στον κόσμο".

Ο Σόνι συναντά την ομάδα, συμπεριλαμβανομένων της τεχνικής διευθύντριας Κέιτ ΜακΚένα και του φιλόδοξου νέου οδηγού, Τζόσουα Πιρς. Ο Τζόσουα φοβάται ότι η αποτυχία της APXGP θα μπορούσε να εκτροχιάσει την καριέρα του και προσπαθεί να τραβήξει το ενδιαφέρον κάποιας άλλης ομάδας. Ο Σόνι δυσκολεύεται με την σύχγρονη μηχανολογία της F1 αλλά γρήγορα εντοπίζει τις αδυναμίες της APXGP, προτείνοντας ότι τα οχήματα θα πρέπει να αναβαθμιστούν με ενισχυμένα αεροδυναμικά για να αντισταθμιστούν τα μειονεκτήματα ταχύτητας τους.

Στο Βρετανικό Γκραν Πρι, ο Σόνι και ο Τζόσουα ανταγωνίζονται μεταξύ τους αντί να συνεργάζονται, με αποτέλεσμα και οι δύο να τρακάρουν. Αναγνωρίζοντας την ανάγκη της ομάδας να εξασφαλίσει έναν πόντο τερματισμού, ο Σόνι παραβιάζει τους κανόνες του Ουγγρικού Γκραν Πρι συγκρούοντας, εσκεμμένα, τους αντιπάλους για να ενεργοποιήσει τις περιόδους των αυτοκινήτων ασφαλείας. Αυτό επιτρέπει στον Τζόσουα να καλύψει το κενό με τους προπορευόμενους οδηγούς και να εξασφαλίσει για πρώτη φορά η APXGP να τερματίσει στην πρώτη δεκάδα. Κατά την διάρκεια του, επηρεασμένου από βροχή, Ιταλικού Γκραν Πρι, ο Σόνι συμβουλεύει τον Τζόσουα να παραμείνει σε λεία ελαστικά, ανταλάσσοντας την σταθερότητα με ταχύτητα, ώστε να ανέβει στην δεύτερη θέση. Ωστόσο, αυτός αγνοεί τις οδηγίες του Σόνι να περιμένει για μία ευθεία πριν προσπεράσει τον Μαξ Φερστάπεν, γλιστράει και πετιέται εκτός τροχιάς, ενώ το αυτοκίνητο του τυλίγεται στις φλόγες. Ο Σόνι τον σώζει, αλλά ο Τζόσουα τραυματίζεται και χάνει τους επόμενους τρεις αγώνες. Η μητέρα του Τζόσουα και ο τύπους κατακρίνουν την αρκετά επικίνδυνη προσέγγιση του Σόνι. Αυτός τα πηγαίνει καλά κατά την διάρκεια της απουσίας του Τζόσουα, χρησμιοποιώντας τις νέες αναβαθμίσεις  της Κέιτ στα οχήματα.

Ένας αρκετά πιο υπεροπτικός Τζόσουα επιστρέφει στο Βελγικό Γκραν Πρι και, εσκεμμένα, αναγκάζει τον Σόνι σε ατύχημα. Έπειτα, ο Σόνι τον κατακρίνει επειδή, βλακωδώς, έβαλε πίσω την ομάδα για την προσωπική του δόξα. Προσπαθώντας να χαλαρώσει την ένταση, η Κέιτ οργανώνει ένα παιχνίδι πόκερ για να τονίσει το παρόμοιο υπόβαθρο τους, μετά από το οποίο ο Σόνι και η Κέιτ περνούν μαζί την νύχτα. Αυτός, αργότερα, της παραδέχεται ότι οδηγεί σε αγώνες για να αναβιώσει τις σπάνιες στιγμές όπου νιώθει άθικτος.

Μετά από μία ανώνυμη καταγγελία που υπονοεί ότι οι αναβαθμίσεις της Κέιτ είναι παράνομες, Η APXGP αναγκάζεται να τις αφαιρέσει, αφήνωντας την ομάδα με μειονέκτημα. Εκνευρισμένος—και συνειδητοποιώντας ότι ξέχασε να κάνει την ιεροτελεστία του, να έχει ένα τυχαίο τραπουλόχαρτο μαζί του στο πιλοτήριο—ο Σόνι οδηγάει απερίσκεπτα κατά την διάρκεια του Γκραν Πρι του Λας Βέγκας και τρακάρει. Ενώ αναρρώνει, ο Ρόυμπεν ανακαλύπτει ότι οι τραυματισμοί του Σόνι το 1993 τον άφησαν ιατρικά ακατάλληλο για την F1, με κινδύνο τύφλωσης ή θανάτου, και τον απολύει για την δική του ασφάλεια. Το μέλος του συμβουλίου της, Πίτερ Μπάνινγκ, τότε, παραδέχεται στον Σόνι ότι αυτός ενορχήστωσε τόσο την αναφορά του όσο και την ανώνυμη καταγγελία για να σαμποτάρει την ομάδα και να εξαναγκάσει την πώληση της, προσφέροντας στον Σόνι σημαντική αποζημίωση αν αφήσει την APXGP να αποτύχει. Στο μεταξύ, ο Τζόσουα αρχίζει να εφαρμόζει τις τεχνικές οδήγησης του Σόνι, παραδέχεται ότι το ατύχημα του ήταν δικό του λάθος, και αφοσιώνεται στην ομάδα. Αποκρύπτωντας την θολωμένη όραση του και τους πονοκεφάλους του, ο Σόνι πείθει τον Ρούμπεν να τον αφήσει να επιστρέψει, την ίδια ώρα που η Διεθνής Ομοσπονδία Αυτοκινήτου απαλάσσει την Κέιτ και επισκευάζει τις αναβαθμίσεις της.

Στο τελευταίο Γκραν Πρι της σεζόν στο Άμπου Ντάμπι, ο Τζόσουα παλεύει με τον Λιούις Χάμιλτον και τον Σαρλ Λεκλέρ για την πρώτη θέση. Αφού ο Σόνι εμπλέκεται σε ένα μικρό τρακάρισμα, ο αγώνας παίρνει κόκκινη σημαία, επιτρέποντας στην APXGP να επισκευάσει και τα δύο αυτοκίνητα πριν από ένα σπριντ τριών γύρων πριν τον τερματισμό. Στην επανεκκίνηση, ο Σόνι ξεπερνάει τον Λεκλέρ και θυσιάζει την δική του ευκαιρία για νίκη περιορίζοντας τον Χάμιλτον, ώστε ο Τζόσουα να μπορέσει να μετακινηθεί στην πρώτη θέση. Στον τελευταίο γύρο, ο Χάμιλτον και ο Τζόσουα συγκρούονται, καθαρίζοντας τον δρόμο για τον Σόνι να πάρει την πρώτη του νίκη F1 και να εξασφαλίσει το μέλλον της APXGP. Ο Τζόσουα δέχεται πρόταση για μία θέση στην ομάδα της Mercedes, αλλά αρνείται. Όσο η ομάδα γιορτάζει, ο Σόνι ετοιμάζεται σιωπηλά να φύγει, χωρίζεται με καλές συνθήκες με τον Τζόσουα και υπόσχεται να δει σύντομα την Κέιτ. Κάποια στιγμή αργότερα, ετοιμάζεται να συμμετέχει στον αγώνα Baja 1000. Όταν τον ρωτούν για ποιόν λόγο αγωνίζεται, ο Σόνι γελάει.

## Σημειώσεις

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες γυρισμένες στο Βέλγιο
Κατηγορία:Ταινίες γυρισμένες στην Ιαπωνία
Κατηγορία:Ταινίες γυρισμένες στο Λας Βέγκας
Κατηγορία:Ταινίες γυρισμένες στην Ολλανδία
Κατηγορία:Ταινίες γυρισμένες στην Ουγγαρία
Κατηγορία:Ταινίες γυρισμένες στη Φλόριντα
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες παραγωγής Plan B Entertainment
Κατηγορία:Ταινίες παραγωγής Warner Bros.
Κατηγορία:Ταινίες σε παραγωγή Μπραντ Πιτ
Κατηγορία:Ταινίες τοποθετημένες στην Αγγλία
Κατηγορία:Ταινίες τοποθετημένες στο Λας Βέγκας
Κατηγορία:Ταινίες τοποθετημένες στο Λονδίνο
Κατηγορία:Ταινίες τοποθετημένες στη Φλόριντα
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου